الاراجوز من اشهر الفنون الشعبيه فى مصر على الاطلاق, و واحد من الاشكال المبكره للمسرح و تم الاعتراف  بيه فى نوفمبر 2018, من منظمة اليونيسكو كواحد من الفنون البشريه الهامه و حطته المنظمه على قوايم الصون العاجل من خلال الملف اللى اعده ا/د نبيل بهجت كمبادره فرديه منه لتسجل الفن على قوايم الصون العاجل. اختلف الباحثين فى تفسير كلمة الاراجوز فمنهم اللى ردها لاصل فرعونى بمعنى صانع الحكايات و منهم اللى فسرها على الاصل العامى اشاهد اثنين لان اللاعب بيلبس عروستين و منهم اللى فسرها على اساس انها تحريف لقراقوش الان فيه خطا شائع فى ربط الكلمه بقره قوز اللفظ التركى اللى هوا خيال الظل عندهم و اللى نقل ليهم من مصر اصلا. (د. نبيل بهجت: كتاب الاراجوز المصرى) المجلس الاعلى للثقافه, مصر.